कुआलालंपुर : मलेशिया में भारतीय मूल के राजनेता गोबिंद सिंह देव को कैबिनेट मंत्री बनाया गया है। देश के इतिहास में मंत्री के रूप में नियुक्त किए जाने वाले वह अल्पसंख्यक समुदाय के पहले व्यक्ति हैं। गोबिंद सिंह देव (45) को संचार एवं मल्टीमीडिया मंत्री नियुक्त किया गया है। देव पाकतन हरपन गठबंधन के मंत्रिमंडल में शामिल दो भारतवंशियों में से एक हैं। उनके अलावा डेमोक्रेटिक ऐक्शन पार्टी के भारतीय – मूल के सांसद एम कुलासेगरन को मानव संसाधन मंत्री बनाया गया है। देव मलेशियाई संसद में पुचोंग निर्वाचन क्षेत्र का प्रतिनिधित्व कर रहे हैं।